जब बच्चा स्कूल परिसर में होता है तो उसकी सुरक्षा की पूरी जिम्मेदारी स्कूल प्रबंधन की होती है। इस बारे में स्पष्ट दिशा-निर्देश हैं। जैसे ही बच्चे को स्कूल बस में चढ़ाया जाता है या स्कूल परिसर में छोड़ा जाता है, वहीं से उसकी सुरक्षा का सारा दारोमदार स्कूल प्रशासन का हो जाता है और फिर छुट्टी के वक्त अभिभवाक को सौंपने तक स्कूल किसी भी जिम्मेदारी से बच नहीं सकता। लेकिन इस घटना में स्कूल की प्राचार्य और बच्ची की शिक्षक का जो गैरजिम्मेदाराना रवैया देखने को मिला, वह हैरान करने वाला है। अगर पुलिस स्कूल की छानबीन नहीं करती तो यह बच्ची कई घंटे और बंद पड़ी रहती और ऐसे में कोई अनहोनी भी हो सकती थी। ऐसे लापरवाह स्कूल प्रबंधन के खिलाफ क्या सख्त कार्रवाई नहीं होनी चाहिए!